CELEX: 52007PC0064
Language: ro
Date: 2007-02-22
Title: Propunere de decizie a Consiliului privind poziţia Comunităţii în cadrul Consiliului de asociere cu privire la punerea în aplicare a articolului 75 din Acordul euro-mediteranean de instituire a unei asocieri între Comunitatea Europeană şi statele sale membre, pe de o parte, şi Republica libaneză, pe de altă parte

COMISIA COMUNITĂŢILOR EUROPENE

                                                     Bruxelles, 22.2.2007
                                                     COM(2007) 64 final

                                         Propunere de

                                 DECIZIE A CONSILIULUI

     privind poziţia Comunităţii în cadrul Consiliului de asociere cu privire la punerea în
     aplicare a articolului 75 din Acordul euro-mediteranean de instituire a unei asocieri
       între Comunitatea Europeană şi statele sale membre, pe de o parte, şi Republica
                                    libaneză, pe de altă parte

                                    (prezentată de Comisie)

RO                                                                                            RO
 ---pagebreak---                                   EXPUNERE DE MOTIVE

     (1)   Acordul euro-mediteranean de asociere între Comunitatea Europeană şi statele sale
           membre, pe de o parte, şi Republica libaneză, pe de altă parte, a fost semnat la 17
           iunie 2002 şi a intrat în vigoare la 1 aprilie 2006.

     (2)   În temeiul articolului 74 din acord este instituit un Consiliu de asociere. Acesta
           examinează toate problemele importante care apar în cadrul acordului, precum şi
           toate celelalte probleme bilaterale şi internaţionale de interes comun. În temeiul
           articolului 75 din acord, Consiliul de asociere îşi stabileşte propriul regulament de
           procedură.

     (3)   Articolul 77 din acord instituie un Comitet de asociere, sub rezerva competenţelor
           atribuite Consiliului de asociere. Comitetul de asociere este responsabil pentru
           punerea în aplicare a acordului. În temeiul articolului 78 din acord, Consiliul de
           asociere îşi stabileşte propriul regulament de procedură.

     (4)   Propunerea elaborată de către Comisie se bazează în mare măsură pe regulamentul de
           procedură adoptat pentru celelalte Acorduri euro-mediteraneene de asociere.

     (5)   Consiliul este invitat să adopte, sub forma unei poziţii comune a Comunităţii,
           proiectul anexat de decizie a Consiliului de asociere UE/Liban, adoptând
           regulamentul său de procedură la care se anexează proiectul de regulament de
           procedură al Comitetului de asociere.

RO                                              2                                                  RO
 ---pagebreak---                                               Propunere de

                                     DECIZIE A CONSILIULUI

         privind poziţia Comunităţii în cadrul Consiliului de asociere cu privire la punerea în
         aplicare a articolului 75 din Acordul euro-mediteranean de instituire a unei asocieri
           între Comunitatea Europeană şi statele sale membre, pe de o parte, şi Republica
                                        libaneză, pe de altă parte

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 300
     alineatul (2) al doilea alineat,

     având în vedere propunerea Comisiei1,

     întrucât:

     (1)     Acordul euro-mediteranean de instituire a unei asocieri între Comunitatea Europeană
             şi statele sale membre, pe de o parte, şi Republica libaneză, pe de altă parte, a fost
             semnat la 17 iunie 2002.

     (2)     Articolul 74 din acordul menţionat anterior instituie un Consiliu de asociere însărcinat
             cu examinarea problemelor importante care apar în cadrul acordului şi a celorlalte
             probleme bilaterale sau internaţionale de interes comun.

     (3)     Articolul 77 din acordul menţionat anterior instituie un Comitet de asociere
             responsabil cu punerea în aplicare a acordului, sub rezerva competenţelor atribuite
             Consiliului de asociere.

     (4)     Articolele 75 şi 78 din acordul menţionat anterior prevăd, respectiv, adoptarea
             regulamentelor proprii de procedură de către Consiliul de asociere şi Comitetul de
             asociere.

     (5)     Comunitatea trebuie să determine poziţia pe care trebuie să o adopte în cadrul
             Consiliului de asociere cu privire la adoptarea regulamentului de procedură pentru
             Consiliul de asociere şi Comitetul de asociere.

     DECIDE:

                                               Articol unic

     Poziţia care trebuie adoptată de către Comunitate în cadrul Consiliului de asociere instituit
     prin Acordul euro-mediteranean de instituire a unei asocieri încheiat între Comunitatea

     1
              JO C , , p. .

RO                                                  3                                                   RO
 ---pagebreak---      Europeană şi statele sale membre, pe de o parte, şi Republica libaneză, pe de altă parte,
     privind punerea în aplicare a articolului 75 din acord se bazează pe proiectul de decizie a
     Consiliului de asociere anexat la prezenta decizie.

     Adoptată la Bruxelles,

                                               Pentru Consiliu
                                               Preşedintele

RO                                               4                                                 RO
 ---pagebreak---                                                  ANEXA I

                                                 Proiect de

                      DECIZIE A CONSILIULUI DE ASOCIERE UE/LIBAN

               De instituire a regulamentului de procedură al Consiliului de asociere

     Consiliul de asociere UE/Liban,

     având în vedere Acordul euro-mediteranean de instituire a unei asocieri între Comunitatea
     Europeană şi statele sale membre, pe de o parte, şi Republica libaneză, pe de altă parte, în
     special articolele 74 şi 81,

     întrucât acordul a intrat în vigoare la 1 aprilie 2006,

     DECIDE:

                                                 Articolul 1

                                                Preşedinţie

     Preşedinţia Consiliului de asociere este deţinută prin rotaţie, pentru o perioadă de 12 luni, de
     către un reprezentant al preşedinţiei Consiliului Uniunii Europene, în numele Comunităţii şi al
     statelor sale membre, şi de un reprezentant al guvernului Republicii libaneze. Prima perioadă
     începe la data primei reuniuni a Consiliului de asociere şi se încheie la 31 decembrie în
     acelaşi an.

                                                 Articolul 2

                                                  Reuniuni

     Consiliul de asociere se reuneşte în mod periodic, la nivel ministerial, o dată pe an. La cererea
     oricăreia dintre părţi, se pot convoca sesiuni extraordinare ale Consiliului de asociere, în cazul
     în care părţile convin asupra acestui lucru.

     Cu excepţia cazului în care părţile convin altfel, fiecare sesiune a Consiliului de asociere se
     ţine la locul obişnuit al reuniunilor Consiliului Uniunii Europene, la o dată stabilită de către
     ambele părţi.

     Reuniunile Consiliului de asociere sunt convocate în comun de către secretarii Consiliului de
     asociere, în acord cu preşedintele.

                                                 Articolul 3

                                               Reprezentare

RO                                                    5                                                   RO
 ---pagebreak---      Membrii Consiliului de asociere pot fi reprezentaţi dacă nu sunt în măsură să participe la
     reuniune. În cazul în care un membru doreşte să fie reprezentat, acesta trebuie să notifice
     preşedintelui numele reprezentantului înainte de reuniunea la care trebuie să fie reprezentat.

     Reprezentantul unui membru al Consiliului de asociere exercită toate drepturile membrului
     titular.

                                                Articolul 4

                                                 Delegaţii

     Membrii Consiliului de asociere pot fi însoţiţi de către funcţionari.

     Înaintea fiecărei reuniuni, preşedintele este informat cu privire la componenţa prevăzută a
     delegaţiei fiecăreia dintre părţi.

     Un reprezentant al Băncii Europene de Investiţii poate participa la reuniunile Consiliului de
     asociere în calitate de observator atunci când figurează pe ordinea de zi probleme care privesc
     banca .

     Consiliul de asociere poate invita, în cazul în care părţile sunt de acord, persoane externe care
     să participe la reuniunile sale pentru prezentarea de informaţii cu privire la subiecte
     particulare.

                                                Articolul 5

                                               Secretariat

     Un funcţionar al Secretariatului General al Consiliului Uniunii Europene şi un funcţionar al
     ambasadei Republicii libaneze la Bruxelles exercită, în comun, funcţiile de secretari ai
     Consiliului de asociere.

                                                Articolul 6

                                             Corespondenţă

     Corespondenţa adresată Consiliului de asociere este trimisă preşedintelui Consiliului de
     asociere la adresa Secretariatului General al Consiliului Uniunii Europene.

     Cei doi secretari asigură transmiterea acestei corespondenţe preşedintelui Consiliului de
     asociere şi, atunci când este cazul, difuzarea sa către ceilalţi membri ai Consiliului de
     asociere. Corespondenţa astfel distribuită este trimisă Secretariatului General al Comisiei,
     reprezentanţelor permanente ale statelor membre şi ambasadei Republicii libaneze la
     Bruxelles.

     Comunicările preşedintelui Consiliului de asociere sunt trimise destinatarilor de către cei doi
     secretari şi difuzate, atunci când este cazul, celorlalţi membri ai Consiliului de asociere la
     adresele indicate la al doilea alineat.

RO                                                   6                                                   RO
 ---pagebreak---                                                 Articolul 7

                                                Publicitate

     Cu excepţia unei decizii contrare, reuniunile Consiliului de asociere nu sunt publice.

                                                Articolul 8

                                       Ordinea de zi a reuniunilor

     1.       Preşedintele stabileşte ordinea de zi provizorie pentru fiecare reuniune. Aceasta este
              transmisă de către secretarii Consiliului de asociere destinatarilor menţionaţi la
              articolul 6, cel târziu cu 15 zile înainte de începerea reuniunii.

              Ordinea de zi provizorie cuprinde punctele cu privire la care preşedintele a primit o
              cerere de înscriere pe ordinea de zi, cu cel puţin 21 de zile înainte de începerea
              reuniunii, însă punctele respective sunt înscrise pe ordinea de zi provizorie cu
              condiţia ca documentaţia aferentă să fie transmisă secretarilor cel târziu la data
              trimiterii ordinii de zi.

              Consiliul de asociere adoptă ordinea de zi la începutul fiecărei reuniuni. Un punct
              care nu figurează pe ordinea de zi provizorie poate fi înscris pe ordinea de zi în cazul
              în care părţile convin astfel.

     2.       Preşedintele poate, în acord cu părţile, să reducă perioadele indicate la alineatul (1)
              pentru a ţine cont de exigenţele unui caz particular.

                                                Articolul 9

                                             Procesul-verbal

     Cei doi secretari întocmesc un proiect de proces-verbal pentru fiecare reuniune.

     Ca regulă generală, procesul-verbal indică, pentru fiecare punct de pe ordinea de zi:

     – documentele prezentate Consiliului de asociere;

     – declaraţiile a căror înscriere a fost cerută de către un membru al Consiliului de asociere,

     – deciziile luate, declaraţiile convenite şi concluziile adoptate.

     Proiectul procesului-verbal este prezentat pentru aprobare Consiliului de asociere. Acesta este
     aprobat într-un termen de şase luni după fiecare reuniune a Consiliului de asociere. După
     aprobare, procesul-verbal este semnat de către preşedinte şi de către cei doi secretari.
     Procesul-verbal este păstrat în arhivele Secretariatului General al Consiliului Uniunii
     Europene; o copie autentificată este trimisă fiecăruia dintre destinatarii menţionaţi la articolul
     6.

RO                                                   7                                                    RO
 ---pagebreak---                                                 Articolul 10

                                         Decizii şi recomandări

     1.       Consiliul de asociere adoptă deciziile şi recomandările sale prin acordul comun al
              părţilor.

              Între reuniuni, acesta poate adopta decizii sau formula recomandări prin procedură
              scrisă în cazul în care ambele părţi convin astfel.

     2.       Deciziile şi recomandările Consiliului de asociere în sensul articolului 76 din
              Acordul euro-mediteranean poartă titlul, respectiv, de „decizie” şi de „recomandare”,
              urmat de un număr de ordine, de data adoptării şi de o descriere a obiectului lor.
              Fiecare decizie precizează data intrării sale în vigoare.

              Deciziile şi recomandările Consiliului de asociere sunt semnate de către preşedinte şi
              autentificate de către cei doi secretari.

              Deciziile şi recomandările sunt adresate fiecăruia dintre destinatarii menţionaţi la
              articolul 6.

              Consiliul de asociere poate decide ca deciziile şi recomandările sale să fie publicate
              în Jurnalul Oficial al Uniunii Europene şi în Jurnalul Oficial al Republicii libaneze.

                                                Articolul 11

                                                  Limbi

     Limbile oficiale ale Consiliului de asociere sunt limbile oficiale ale celor două părţi.

     Cu excepţia unei decizii contrare, Consiliul de asociere deliberează pe baza documentelor
     pregătite în acele limbi.

                                                Articolul 12

                                                Cheltuieli

     Comunitatea şi Republica libaneză suportă, fiecare, cheltuielile aferente participării lor la
     reuniunile Comitetului de asociere, atât privind cheltuielile cu personalul, călătoria şi diurna,
     cât şi cheltuielile poştale şi de telecomunicaţii.

     Cheltuielile privind interpretarea la reuniuni, traducerea şi reproducerea documentelor sunt
     suportate de către Comunitate, cu excepţia cheltuielilor privind interpretarea şi traducerea în şi
     din limba arabă, care sunt suportate de către Republica libaneză.

     Alte cheltuieli privind organizarea materială a reuniunilor sunt suportate de către gazda
     reuniunilor.

RO                                                   8                                                    RO
 ---pagebreak---                                                 Articolul 13

                                          Comitetul de asociere

     1.       Comitetul de asociere asistă Consiliul de asociere în realizarea sarcinilor sale.
              Comitetul este constituit, pe de o parte, din reprezentanţi ai Comisiei Comunităţilor
              Europene şi din reprezentanţi ai membrilor Consiliului Uniunii Europene şi, pe de
              altă parte, din reprezentanţi ai guvernului Republicii libaneze.

     2.       Comitetul de asociere pregăteşte reuniunile şi deliberările Consiliului de asociere,
              pune în aplicare, dacă este necesar, recomandările Consiliului de asociere şi, în
              general, asigură continuitatea relaţiilor de asociere şi funcţionarea corespunzătoare a
              Acordului euro-mediteranean. Comitetul de asociere examinează toate problemele
              care îi sunt transmise de către Consiliul de asociere, precum şi orice alte probleme
              care pot să apară în cadrul aplicării cotidiene a Acordului euro-mediteranean.
              Comitetul de asociere prezintă propuneri privind proiecte de decizii/recomandări
              pentru a fi aprobate de către Consiliul de asociere.

     3.       În cazul în care Acordul euro-mediteranean prevede o obligaţie sau o posibilitate de
              consultare, aceste consultări pot avea loc în cadrul Comitetului de asociere.
              Consultările pot continua în cadrul Consiliului de asociere, în cazul în care cele două
              părţi convin astfel.

     4.       Proiectul regulamentului de procedură al Comitetului de asociere este anexat
              prezentei decizii.

     Prezenta decizie intră în vigoare la data adoptării sale.

     Adoptată la

                                                   Pentru Consiliu
                                                   Preşedintele

RO                                                    9                                                 RO
 ---pagebreak---                                                 ANEXĂ

          REGULAMENTUL DE PROCEDURĂ AL COMITETULUI DE ASOCIERE

          Asociere între Comunitatea Europeană şi statele sale membre, pe de o parte, şi
                             Republica libaneză, pe de altă parte

                                               Articolul 1

                                              Preşedinţie

     Preşedinţia Comitetului de asociere este deţinută prin rotaţie, pe perioade de 12 luni, de către
     un reprezentant al Comisiei Comunităţilor Europene, în numele Comunităţilor şi al statelor
     membre ale acestora, şi de un reprezentant al guvernului Republicii libaneze.

     Prima perioadă începe la data primei reuniuni a Consiliului de asociere şi se încheie la 31
     decembrie în acelaşi an.

                                               Articolul 2

                                               Reuniuni

     Comitetul de asociere se reuneşte atunci când circumstanţele impun acest lucru, cu acordul
     ambelor părţi.

     Locul şi data fiecărei reuniuni a Comitetului de asociere se stabilesc de comun acord de către
     ambele părţi.

     Reuniunile Comitetului de asociere sunt convocate de către preşedinte.

                                               Articolul 3

                                                Delegaţii

     Înaintea fiecărei reuniuni, preşedintele este informat despre componenţa prevăzută a
     delegaţiei fiecărei părţi.

                                               Articolul 4

                                              Secretariat

     Un funcţionar al Secretariatului General al Consiliului Uniunii Europene şi un funcţionar al
     guvernului Republicii libaneze la Bruxelles exercită, în comun, funcţiile de secretari ai
     Comitetului de asociere.

     Toate comunicările către şi din partea preşedintelui Comitetului de asociere în cadrul
     prezentului regulament de procedură sunt adresate atât secretarilor Comitetului de asociere,
     cât şi secretarilor şi preşedintelui Consiliului de asociere.

RO                                                 10                                                   RO
 ---pagebreak---                                                Articolul 5

                                              Publicitatea

     Cu excepţia unei decizii contrare, reuniunile Comitetului de asociere nu sunt publice.

                                               Articolul 6

                                      Ordinea de zi a reuniunilor

     1.       Preşedintele stabileşte ordinea de zi provizorie pentru fiecare reuniune. Aceasta este
              transmisă de către secretarii Comitetului de asociere destinatarilor menţionaţi la
              articolul 4, cel târziu cu 15 zile înainte de începerea reuniunii.

              Ordinea de zi provizorie cuprinde punctele cu privire la care preşedintele a primit o
              cerere de înscriere pe ordinea de zi, cu cel puţin 21 de zile înainte de începerea
              reuniunii, însă punctele respective sunt înscrise pe ordinea de zi provizorie cu
              condiţia ca documentaţia aferentă să fie transmisă secretarilor cel târziu la data
              trimiterii ordinii de zi.

              Comitetul de asociere poate solicita unor experţi să participe la reuniunile sale pentru
              a furniza informaţii legate de subiecte specifice.

              Comitetul de asociere adoptă ordinea de zi la începutul fiecărei reuniuni.

              Un punct care nu figurează pe ordinea de zi provizorie poate fi înscris pe ordinea de
              zi în cazul în care ambele părţi convin astfel.

     2.       Preşedintele poate, în acord cu cele două părţi, să reducă perioadele indicate la
              alineatul (1) pentru a ţine cont de exigenţele unui caz particular.

                                               Articolul 7

                                            Procesul-verbal

     Se întocmeşte un proces-verbal pentru fiecare reuniune, bazat pe o sinteză a concluziilor la
     care ajunge Comitetul de asociere, stabilită de către preşedinte.

     După adoptarea de către Comitetul de asociere, procesul-verbal este semnat de către
     preşedinte şi de către cei doi secretari şi păstrat de către fiecare parte. O copie a procesului-
     verbal este trimisă fiecăruia dintre destinatarii menţionaţi la articolul 4.

                                               Articolul 8

                                               Deliberări

     În cazurile particulare în care Comitetul de asociere este împuternicit de către Consiliul de
     asociere, în temeiul Acordului euro-mediteranean, să adopte decizii/recomandări, aceste acte
     poartă titlul, respectiv, de „decizie” şi de „recomandare”, urmat de un număr de ordine, de
     data adoptării şi de o descriere a obiectului lor.

RO                                                  11                                                   RO
 ---pagebreak---      De fiecare dată când Comitetul de asociere ia o decizie, articolele 10 şi 11 din Decizia nr.
     xx/200x a Consiliului de asociere de adoptare a regulamentului său de procedură se aplică
     mutatis mutandis.

     Deciziile şi recomandările Comitetului de asociere sunt trimise fiecăruia dintre destinatarii
     menţionaţi la articolul 4.

                                               Articolul 9

                                                Cheltuieli

     Fiecare parte suportă cheltuielile legate de participarea sa la reuniunile Comitetului de
     asociere şi ale oricăror grupuri de lucru sau organisme care ar putea fi constituite în
     conformitate cu articolul 80 din Acordul euro-mediteranean, atât privind cheltuielile cu
     personalul, călătoria şi diurna, cât şi cheltuielile poştale şi de telecomunicaţii.

     Cheltuielile privind interpretarea la reuniuni, traducerea şi reproducerea documentelor sunt
     suportate de către Comunitate, cu excepţia cheltuielilor privind interpretarea şi/ sau traducerea
     în şi din limba arabă, care sunt suportate de către Republica libaneză.

     Alte cheltuieli privind organizarea reuniunilor sunt suportate de către gazda reuniunilor.

RO                                                  12                                                   RO